Venitusharjutused jäetakse treenides enamasti tagaplaanile. Arvatakse, et põhipingutus on ju tehtud ja mis see venitamine ikka annab. Igasugune koormus, eriti jõu- ning vastupidavustreening, kutsub esile kestva lihaskontraktsiooni ehk lühendab lihaseid. Jõutreening vähendab lihaste liikuvusulatust, mis tähendab aga lihaste kinnituskohades kestvat ülepinget. Liikuvuse halvenemine võib põhjustada liigestele ja lihastele vale  koormuse. Lühikeste ja jäikade lihaste puhul kasvab järsult rebestuste ja põletike oht.